Դասընթացի սկզբում պարոն Քալայջյանը Ձեն փիլիսոփայական ուսմունքի վերաբերյալ որոշ տեղեկություններ հաղորդեց մասնակիցներին և նկարագրեց չինական վրձնարվեստի հիմնատարրերը: Վրձնարվեստը տարբերվում է արվեստի մյուս ձևերից, այն զգացողություններ է արթնացնում. ասես նկարիչն ուղղակի վրձնահարվածներ կամ լայն գծեր անելիս լինի` որևէ տառանշանի, կերպարի կամ տեսարանի տպավորություն ստեղծելու համար: Սակայն սա լոկ գեղեցիկ պատկեր ստանալու եղանակ չէ, այլ փիլիսոփայական ու զգայական ասելիքի պատկերում: Ի տարբերություն նկարչության, որը կարող է սպոնտան` ինքնաբուխ լինել, վրձնարվեստում ոչինչ պատահական չէ. նկարիչը պտտաձև շարժումներով սկսում է պատկերն էջի սկզբից ու աշխատելու ողջ ընթացքում կենտրոնացած է մնում տվյալ պահի և տրամադրության մեջ: